L 98/4
BG
Официален вестник на Европейския съюз
11.4.2023 г.
РЕГЛАМЕНТ ЗА ИЗПЪЛНЕНИЕ (ЕС) 2023/742 НА КОМИСИЯТА от 31 март 2023 година за одобрение на изменение, което не е несъществено, в продуктовата спецификация на наименование, вписано в регистъра на защитените наименования за произход и защитените географски указания [„Bovški sir“ (ЗНП)]
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него, като има предвид, че: (1)
В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Словения за одобрение на изменение в продуктовата спецификация на защитеното наименование за произход „Bovški sir“, регистрирано по силата на Регламент за изпълнение (ЕС) № 753/2012 на Комисията (2).
(2)
Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз (3).
(3)
Тъй като Комисията не получи никакви възражения по член 51 от Регламент (ЕС) № 1151/2012, изменението в продуктовата спецификация следва да бъде одобрено,
ПРИЕ НАСТОЯЩИЯ РЕГЛАМЕНТ:
Член 1 Одобрява се публикуваното в Официален вестник на Европейския съюз изменение в продуктовата спецификация на наименованието „Bovški sir“ (ЗНП).
Член 2 Настоящият регламент влиза в сила на двадесетия ден след деня на публикуването му в Официален вестник на Европейския съюз.
(1) ОВ L 343, 14.12.2012 г., стр. 1.
(2) Регламент за изпълнение (ЕС) No 753/2012 на Комисията от 14 август 2012 г. за вписване на название в Регистъра на защитените наименования за произход и защитените географски указания [Bovški sir (ЗНП)] (ОВ L 223, 21.8.2012 г., стр. 2).
(3) ОВ C 459, 2.12.2022 г., стр. 11.